Enevold Steenblock Høyum

Enevold Steenbloch Høyum (født 15. mai 1775, død 24. januar 1830Enevold Steenblock Høyum fra  Biographiske Efterretninger om Eidsvolds-Repræsentanter og Storthingsmænd i Tidsrummet  1814-1845) var en norsk offiser, bonde og eidsvollsmann.

Høyum var fra Sauherad i Telemark. Han var sønn av oberst Peter Nicolai Høyum og Martha Francisca Steenbloch, og gikk selv i militærtjeneste. I 1794 ble han fenrik i Telemarkske infanteriregiment. Han avanserte etter hvert i gradene, ble kaptein i 1809. I 1814 ble han skikket til sjef over 1. divisjon av regimentets «marcherende depotbatalion» i Drammen. Fire år senere tok han avskjed.Lindstøl, s.423

Høyum deltok i riksforsamlingen på Eidsvoll som 1. utsending fra Telemarkske infanteriregiment.Enevold Steenblock Høyum  fra Norsk samfunnsvitenskapelig datatjeneste Han stemte med selvstendighetspartiet.Enevold Steenblock Høyum fra Eidsvoll 1814. Høyums segl på Grunnloven har et våpenskjold hvis opprinnelse og symbolikk visstnok ikke er nærmere undersøkt. Våpenet har i skjoldet en skråbjelke belagt med tre fembladinger eller roser. Hjelmtegnet er en fiskekrok mellom to palmegrener (usikkert).

Etter at han gikk ut av aktiv militærtjeneste drev han den tidligere futegården Søve i Holla. Høyum hadde giftet seg til gården, og døde der i 1830.

 Referanser 

 Litteratur 
 Lindstøl, Tallak:Stortinget og Statsraadet 1814-1914, Kristiania 1914
 Anders Bjønnes m.fl. (redaktører): Eidsvollsmennene – Hvem var de?, Norsk Slektshistorisk Forening, Oslo 2014, med hans aner og andre slektsopplysninger, samt bilde med beskrivelse av seglet hans med våpenskjold på Grunnloven 17. mai 1814
 Ivar Kokkersvold: "Eidsvollsmennene fra Telemark", Ætt og Annet, utgave 93, Grenland Ættehistorielag, Skien 2014, side 27-30 med bl.a. Høyum
 Hans Cappelen: "Seglene på Grunnloven 17. mai 1814", Ætt og Annet, utgave 93, Grenland Ættehistorielag, Skien 2014, side 31-32, med bl.a. Høyums våpensegl
 Ellen Rodvang: Enevold Steenbloch Høyum på Søve gård i Nome, i Jørn Holme (redaktør): De kom fra alle kanter – Eidsvollsmennene og deres hus, Oslo 2014, s. 281-282. ISBN 978-82-02.44564-5

 Eksterne lenker 



Kategori:Eidsvollsmenn
Kategori:Norske offiserer
Kategori:Personer fra Midt-Telemark kommune
Kategori:Personer fra tidligere Sauherad kommune